Bispedømmet Saginaw i Michigan
**Kenneth Edward Untener** (født 3. august 1937 på Belle Isle i Detroit i Michigan i USA; død 27. mars 2004 i Saginaw) var en amerikansk katolsk geistlig og biskop av Saginaw.

Liv og virke
------------

### Prest

Kenneth Untener gikk på *Sacred Heart Seminary* i Detroit og på *St. John's Provincial Seminary* i Plymouth i Michigan. Den 1. juni 1963 ble han presteviet av kardinal John Francis Dearden for erkebispedømmet Detroit. Senere studerte Untener teologi ved Det pavelige universitet Gregoriana i Roma og tok doktorgrad der i 1971. 

Fra 1977 til 1980 var han rektor for *St. John's Provincial Seminary*.

### Biskop av Saginaw

Pave Johannes Paul II utnevnte ham den 4. oktober 1980 til biskop av Saginaw. Kardinal John Francis Dearden bispeviet ham den 24. november samme år; medkonsekrerende var hans forgjenger Francis Frederick Reh, og hjelpebiskop Thomas John Gumbleton i Detroit.

Etter sin tiltreden solgte Untener sin bisperesidens og begynte en praksis som vedvarte livet ut der han i periode bodde i forskjellige prestegårder, blant sine prester.

Biskop Unteners karriere var preget av et konsekvent fokus på egalitarisme i kirken, tjenesten for de fattige og en deltakende liturgi. Hans liberale synspunkter bragte ham ofte i motsetning til ortodokse katolikker og til Vatikanet. Han ble sett på som særlig på bølgelengde med 'liberale' katolikkers synspunkter. Hans overordnede syn var at man skulle ha et åpent sinn, vurdere logikken i sine handlinger og hvordan de påvirker kirken, og reflektere åpent over kontroversielle spørsmål. Han mente at Vatikanet unnvek debatt om reelle spørsmål som potensielt skadet hele kirken.

Untener påpekte ofte at Jesus var et ganske mangfoldig selskap, også mange mennesker som var uvelkomne i datidens synagoger. Untener mente at moderne katolikker burde være likeså når de ønsket folk velkommen i sine egne prestemenigheter. Han ble kjent som talsmann for de fattige, og vektlegging av at trengende mennesker skulle behandles likt. Han talte for kvinners rettigheter i samfunnet og i kirken, men støtttet aldri eksplisitt ordinasjon av kvinner til prester.

Blant av de mer kontroversielle spørsmålene Untener tok opp var moderne kirkelige holdninger til prevensjon og abort. Han var en frittalende kritiker av kirkens forbud mot prevensjon. Han samarbeidet om å skrive om abortspørsmål, og tok til orde for å utvikle programmer som åpent tok for seg abortproblemer som familier står overfor. Noen omtalte synspunktene hans som «ultraliberale», mens andre hevdet at Untener rett og slett likte å stille spørsmål ved ting, selv når det var vanskelig eller kontroversielt.

Biskop Untener organiserte også prekeseminarer for prester. På *National Conference of Bishops* i 1993 avbrøt Untener programmet med å snakke om hvor meget mange kjedet seg under messefeiringen. Untener fremholdt etterpå for en journalist at men drev på å diskutere små detaljer - som om det var best å bruke ordet «Prince» eller «Ruler» i den engelske oversettelse av lektionariet.Men det største problemet er at de fleste opplever messen som kjedelig.. Untener oppfordret prestene til å holde seg til ett poeng i prekenene, og ikke holde på mer enn i syv minutter, og helst kortere tid.

Han var fortsatt i embedet da han i en alder av 66 år døde av en form for leukemi den 27. mars 2004. Hans død kom som et sjokk på mange, og det var seks uker i forkant at det var blitt offentlig kjent at han led av leukemi. Ved begravelsesmessen prekte erkebiskop John R. Quinn.

Tre år etter hans død ble noen av Unteners refleksjoner samlet og utgitt i boken *The Practical Prophet: Pastoral Writings.*

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Kardinal John Francis Dearden (1907–1988) \*1948
* Biskop *Kenneth Edward Untener* (1937–2004) \*1980

Referanser
----------

1. 1 2   Find a Grave, Find a Grave 8569482, besøkt 9. oktober 2017[Hentet fra Wikidata]
2. ↑  «Bishop Kenneth Edward Untener». Erkebispedømmet Detroit. Arkivert fra originalen 13. desember 2017. Besøkt 12. desember 2017.
3. 1 2  McClory, Robert (9. april 2004). «Bishop Untener dies at 66». National Catholic Reporter. Arkivert fra originalen 14. desember 2005. Besøkt 22. juli 2022.
4. 1 2  Crumm, David. "Clergy struggle to cut bordeom from sermons." Detroit Free Press (19. april 1995)
5. ↑  Sirianni, Steve (3. april 2004). «Bishop Ken Untener: The good shepherd of Saginaw remembered». National Catholic Reporter.
6. ↑  Untener, Ken (5. januar 2007). *The Practical Prophet: Pastoral Writings*. Paulist Press. ISBN 978-0-8091-4429-7.
7. ↑  www.catholic-hierarchy.org untener, lest 22. juli 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** LCCN **·** ISNI
 |